
3 U/a 


S I/i — i 


Pendahuluan Penulis 


AA Naa 
aaa 
ana Au, Den SMAN SRA 


i 


Ma 


Tujuan penulisan ini dihasilkan adalah untuk membantu 
sahabat-sahabat sepengajian di Jordan untuk mengerjakan 


ibadah umrah. 


Penulisan ini membahaskan isu-isu umrah secara ringkas 
agar semua lapisan masyarakat dapat memahaminya. Adapun 
masalah yang panjang-panjang, bolehlah dirujuk dalam kitab- 
kitab yang lebih besar. Adapun masalah-masalah yang 
dihimpunkan dalam risalah ini berdasarkan kitab-kitab fiqah 
Mazhab al-Syafi1 dan fatwa-fatwa yang dikeluarkan oleh Majlis 
Muzakarah Tabung Haji Kebangsaan. 


Akhirnya, saya memohon maaf di atas segala kesilapan 
dan kekurangan yang berlaku. Semoga Allah Taala memuliakan 
kita semua dengan menganugerahkan keikhlasan dalam segala 


perbuatan dan perkataan kita. 


. 


Bab 1 
Pengenalan Umrah 


Ka 


Definisi Umrah 


Umrah dari segi bahasa bermaksud ziarah. Manakala dari segi 
syarak, bermaksud ziarah ke Baytullah al- Haram dengan cara- 


cara yang tertentu. 


Hukum Mengerjakan Umrah 


Menurut Mazhab al-Syafii, wajib sekali dalam seumur hidup 
jika sudah menepati syarat-syarat, dan ditunaikan dalam 


keadaan tenang (tidak tergesa-gesa'). 


Dalil Kefarduan 

Firman Allah Taala: 
a Da A 
aa Sa Sa 
PAPA A A, 
er SN 


! Kerana terdapat sebahagian mazhab mewajibkan melakukan umrah dengan segera apabila 
mencukupi syarat dan haram menangguhkannya lagi. Berbeza dengan Mazhab al-Syafi'T, 
dibenarkan untuk ditangguhkan. 


Maksudnya: “Dan sempurnakanlah ibadah haji 
dan umrah kerana Allah. Tetapi jika kamu 
dikepung (oleh musuh), maka (sembelihlah) 
Hadyu (haiwan yang disembelih sebagai Dam) 
yang mudah didapati, dan jangan kamu mencukur 
kepalamu, sebelum Hadyu sampai di tempat 
penyembelihannya. Jika ada dalam kalangan kamu 
yang sakit atau mempunyai gangguan pada 
kepalanya (lalu dia bercukur), maka dia wajib 
membayar Fidyah, iaitu berpuasa, bersedekah, 
atau melakukan korban (Dam). Apabila kamu 
dalam keadaan yang aman, maka barang siapa 
mengerjakan umrah sebelum haji, dia(wajib 
menyembelih) Hadyu yang mudah didapati. 
Tetapi jika dia tidak mendapatkannya, maka dia 
(wajib) berpuasa tiga hari dalam (musim) haji dan 
tujuh (hari) setelah dia kembali. Keseluruhannya 
berjumlah sepuluh (hari). Demikian itu, bagi orang 
yang bukan penduduk Masjid al-Haram. 
Bertakwalah kepada Allah dan ketahuilah bahawa 


hukuman Allah sangat berat.” 


2 Al-Baqarah, 196. 


Kelebihan Umrah 


Rasulullah £ bersabda: 


us a JE 
Maksudnya: “Satu umrah ke umrah lainnya 


merupakan penghapus dosa di antara keduanya.”* 


Waktu Perlaksanaan 


Harus pada bila-bila masa. 


Perkara Wajib Umrah 


1. Ihram di Miqat (Miqat Makani seperti haji) dan sesiapa 
yang terlepas untuk ihram di Miqat Makani, maka 
perlulah dia kembali ke tempat Miqat dan ihram di sana 
atau wajib ke atasnya fidyah (sembelih seekor kambing) 
sekiranya ia mengerjakan perbuatan umrah tanpa kembali 
ke miqatnya. Sekiranya ia kembali semula kepada miqat 
sebelum mengerjakan perbuatan umrah, maka tidak wajib 
fidyah ke atasnya. 

Y Faedah: 
Jika para jemaah berkehendak untuk melakukan umrah 
kali kedua untuk dirinya atau untuk orang lain, maka 


perlulah dia keluar ke Miqat Makani bagi orang Makkah, 


3 Sahih Al-Bukhari, 1773. 


10 


yakni Tanah Halal di Makkah. Miqat Makani yang 
terdekat ialah Tanim. Maka, bagi para jemaah yang ingin 
niat ihram, maka berniatlah di sana. 

2. Menjauhi perkara-perkara yang diharamkan ketika ihram 


(sama seperti haji). 


Rukun-Rukun Umrah 


1. Ihram: Perlulah dia berniat ihram ketika menuju ke 
Baytullah al- Haram untuk melaksanakan ibadah umrah. 

2. Tawaf: Iaitu tawaf di Kaabah tujuh kali pusingan mengelilingi 
Kaabah dalam keadaan dia bersuci. 

3. Sat: Iaitu antara Safa dan Marwah dan disunatkan suci 
ketika melakukannya. 

4. Bercukur atau bergunting: Yang perlu sekurang-kurangnya 
tiga helai rambut dan merupakan salah satu rukun. Menurut 
pendapat muktamad, bercukur dan bergunting merupakan 
salah satu rukun dari rukun-rukun umrah. 


5. Tertib pada kesemua rukun. 

Bab 2 
Berniat Ihram 


Ka 


Berniat Ihram di Miqat 

Seseorang yang ingin mengerjakan umrah mestilah berihram di 
tempat-tempat yang sudah ditetapkan oleh syarak, iaitu 
dipanggil tempat bermiqat. 


Tempat bermiqat bagi ahli Makkah ialah di luar Tanah 
Haram, yakni pada Tanah Halal. Dan yang paling afdal adalah 
ia bermiqat di Jiranah, kemudian di Tanim, kemudian di 
Hudaybiyah. Kemudian bagi orang yang datang dari luar 
Makkah, terdapat beberapa tempat yang ditetapkan iaitu: 

i. Juhfah: Miqat untuk orang daripada Mesir, utara 
Afrika, dan Tiirkiye. 

ii. Dhu al-Hulayfah: Miqat untuk orang yang datang dari 
Madinah. Kini dikenali sebagai Bi'r Ali. 

iii. Yalamlam: Miqat ahli Yaman. 

iv. Qarn al-Manazil: Miqat orang timur (Najd). 


v.  Dhatu Irqin: Miqat ahli Iraq. 


Lafaz Niat Umrah 


ETA open ; La 
ena 
Maksudnya: “Sahaja aku berniat umrah dan 


berihram dengannya kerana Allah Taala.” 

Y Faedah: 

1. Bagi jemaah yang masuk ke Makkah melalui Malaysia, wajib 
berniat ihram sebelum pesawat melepasi Miqat Qarn al- 
Manazil. 

2. Wanita dalam keadaan haid tidak dihalang daripada berniat 
umrah. 

3. Bagi wanita yang sedang suci dan menjangkakan haidnya 
akan tiba selepas berniat ihram, digalakkan berniat secara 
bersyarat! untuk mengelakkan timbulnya masalah. 
Terutamanya jika tidak dapat menyempurnakan kerja-kerja 
umrah sedangkan waktu untuk pulang ke tanah air sudah 
hampir, dan haidnya masih belum kering. Lafaz niat umrah 
secara bersyarat seperti berikut: 

“Sahaja aku berniat umrah dan berihram dengannya kerana 
Allah Taala, sekiranya aku didatangi haid maka aku menjadi 
halal.” 

Apabila datangnya haid, maka dia secara automatik 
terlepaslah dirinya daripada pantang larang ihram dan dia 
juga tidak terikat dengan kerja-kerja umrah lagi. 

4. Wanita yang sedang suci dan khuatir kedatangan haid yang 
akan menyebabkan berlaku gangguan dalam perjalanan 
kerja-kerja umrahnya, dibolehkan memakan pil penahan 
haid, tetapi setelah mendapat nasihat daripada doktor 


wanita yang dipercayai. 

Bab 3 
Tawaf Umrah 


Ka 


Pengertian Tawaf 


Maksud tawaf ialah mengelilingi Kaabah dengan syarat- 


syaratnya. 


Apabila jemaah melihat Kaabah, maka sunat membaca doanya. 


Lafaz Niat Tawaf 


Lafaz niat tawaf umrah sebelum memulakan tawaf umrah: 


£ 
| 
a 


a 


PARAS AA a AA 


isa 


Pa 


Maksudnya: “Sahaja aku tawaf Baytullah al- 
Haram tujuh keliling tawaf umrah kerana Allah 


Taala.” 


Syarat-Syarat Tawaf 


1. Suci daripada hadas besar dan kecil; 


i. 


ii. 


Disyaratkan mengambil wuduk sebelum melakukan 
tawaf. 

Jika berlaku sentuhan kulit ketika tawaf dengan 
lelaki/wanita Ajnabi (asing), maka boleh berpegang 
kepada pendapat lemah Mazhab al-Syafii yang 
mengatakan apabila bersentuh kulit antara lelaki dan 
perempuan, maka terbatal wuduk yang menyentuh, 


bukan yang terkena sentuhan. 

2 Hi NP NN 


iii. Bagi wanita dalam haid, dia perlu tunggu sampai 
haidnya kering. Seterusnya mandi wajib, ambil wuduk, 


kemudiannya barulah dia boleh melakukan tawaf. 


. Suci daripada najis pada pakaian, badan, dan tempat tawaf. 
. Menutup aurat sebagaimana ketika solat. 
. Tawaf hendaklah dimulakan pada sudut Hajar al-Aswad. 


. Sewaktu berjalan melakukan tawaf, Baitullah hendaklah 


sentiasa berada di sebelah kiri bahu; jika ditolak akibat 
kesesakan ketika tawaf sehingga bahunya lari sedikit 
daripada bangunan Kaabah, maka hendaklah segera 
membetulkan bahunya itu menghala ke arah bangunan 
Kaabah. 


. Berjalan itu dengan tujuan tawaf; jika terdapat orang yang 


berpisah daripada kumpulannya atau pasangannya, lalu dia 
berjalan selepas itu bertujuan semata-mata untuk mencari 
kumpulannya atau pasangannya, maka batal pusingan itu 


sahaja, bukan semua pusingan. 


. Cukup tujuh keliling dengan yakin; 


i. Jikalau waswas ketika tawaf pada bilangan pusingan 
tawaf, maka hendaklah mengambil jumlah yang 
terkecil. Contohnya, jika jemaah waswas antara enam 
pusingan atau tujuh pusingan, maka dikira masih enam 
pusingan, maka jemaah hendaklah mencukupkan satu 


lagi pusingan. 

ii. Jikalau tawaf secara berkumpulan, maka hendaklah 
menggunakan keyakinan sendiri dalam menentukan 
pusingan tawaf, walaupun bercanggah dengan rakan 
sekumpulan. 

8. Tawaf itu hendaklah dilakukan di dalam masjid dan di luar 
dari bahagian Kaabah, seperti Hijr Ismail dan Shadharwan; 
semasa tawaf, tidak boleh menyentuh bangunan Kaabah, 


kelambunya, Hijr Ismail dan Shadharwan. 


(1) Rukun Shami 
(2) Pancuran Emas 


4 
5 


(3) Rukun Yaman A ) Rukun “Iraqt 
nn ) Hijr Isma'TI 


(6) Rukun Hajar al-Aswad 7) Kelambu Kaabah 


( 

( 

(7) 

(8) Pintu Kaabah 
(10) Al-Multazam 


gi (12) Maqam Ibrahim 


(9) Shadharwan 
(11) Hajar al-Aswad 


(13) Garis Permulaan Tawat — 

Sunat-Sunat Tawaf 


1. Tawaf dengan berjalan kaki. 

2. Beridtiba? (memakai pakaian ihram dalam keadaan 
membuka bahu sebelah kanan) bagi lelaki sepanjang tawaf. 

3. Berlari-lari anak bagi lelaki pada pusingan pertama, kedua, 
dan ketiga. Pada pusingan keempat sehingga ketujuh, jemaah 
lelaki berjalan seperti biasa. 

4. Melakukan Istilam (sentuh) Hajar al-Aswad kemudian 
mengucupnya. Jika tidak mampu, disunatkan isyarat dengan 
tangan dari jauh sambil menyebut: 

Sa a 
Maksudnya: “Dengan nama Allah, Allah Maha 
Besar.” 
Kemudian, kucup tapak tangan tanpa membunyikan suara 
kucupan tersebut. 

Begitu juga sunat Istilam (sentuh) Rukun Yamani, tetapi 
tidak sunat mengucupnya. Jika tak mampu, disunatkan 
isyarat dengan tangan dari jauh tanpa kucup tapak tangan 
tersebut sambil menyebut: 

Sa a 
Maksudnya: “Dengan nama Allah, Allah Maha 
Besar.” 

” Perhatian: Hanya dinasihatkan melakukan isyarat sahaja 

pada dua tempat ini. Jika mahu mengucup Hajar al-Aswad, 


pastikan ia dilakukan di luar masa tawaf. 

. Membaca doa dan wirid. 

. Berturut-turut tujuh pusingan tawaf tersebut. Kalau penat, 
boleh berhenti dan sambung semula pada tempat berhenti 
tadi. Yang afdalnya, sambung pada penjuru Hajar al-Aswad. 
. Tawaf dengan tawaduk dan khusyuk. 

. Melakukan solat sunat dua rakaat setelah selesai tawaf di 


belakang Maqam Ibrahim. 

Bab 4 
Sa'1 Umrah 


Ka 

Pengertian Sa '1 


Berjalan ulang-alik antara bukit Safa dengan Marwah. 


Lafaz Niat Sa '1 


Lafaz niat sa1 umrah sebelum memulakan sa1 ketika berada di 
atas bukit Safa: 


Pa 


ura ; D 
lol! 


BERAT A KA 
Maksudnya: “Sahaja aku sai umrah antara Safa 


dan Marwah tujuh keliling kerana Allah Taala.” 


Syarat-Syarat Sa '1 


1. Hendaklah dilakukan selepas melakukan tawaf. 

2. Mulai daripada bukit Safa dan disudahi di bukit Marwah. 

3. Cukup tujuh kali dengan yakin, iaitu dikira dari Safa ke 
Marwah sekali dan dari Marwah ke Safa sekali. 

4. Hendaklah sai sehingga sampai ke penghujung tempat sai di 
bukit Safa dan bukit Marwah pada tiap-tiap kali. 

5. Hendaklah sai di tempat yang ditentukan sekarang. 

6. Mengekalkan niat untuk bersa1 sepanjang masa melakukan 


sal itu. 

Sunat-Sunat Sa '1 


1. Keluar ke tempat sa1 melalui pintu Safa. 
2. Menaiki bukit Safa dan Marwah hingga sampai ke batu-batu 
bukit. 
Menghadap ke arah kiblat dan mengangkat kedua-dua belah 
tangan setiap kali berada di atas bukit Safa dan Marwah 
sambil mengucapkan: 
aa Sa Sa a 
Maksudnya: “Allah Maha Besar, Allah Maha 
Besar, Allah Maha Besar, segala puji hanya kepada 
Allah.” 
3. Berlari-lari anak bagi lelaki (tidak bagi wanita) apabila 
sampai di suatu tempat yang bertanda dengan lampu hijau. 
4. Berturut-turut (Muwalat) antara pusingan sai. 
5. Suci daripada hadas besar dan kecil serta menutup aurat. 
6. Berjalan kecuali uzur. Maka boleh menggunakan kenderaan 
seperti kerusi roda. 
7. Berdoa. 

Bab 5 
Bercukur atau Bergunting 


Ka 

Bercukur atau Bergunting 


Selepas selesai melakukan sa1, maka sampailah masanya bagi 
jemaah untuk bergunting atau bercukur bagi melepaskan 
dirinya daripada pantang larang ihram (Tahallul). Afdal 


bercukur atau bergunting di Marwah. 


Afdal bercukur kesemua sekali bagi lelaki, dan bagi wanita 
bergunting sahaja. Bagi yang botak licin, sunat baginya 


melalukan mata pisau di atas kepalanya. 


Sunat bergunting (jika memilih untuk bergunting) 
sekurang-kurangnya tiga helai rambut sepanjang kadar ruas jari 
kuku pada hujung mana-mana rambut yang digunting. Jika 


kurang daripada saiz itu, masih dibolehkan. 


Boleh menggunting rambut orang lain walaupun diri 
sendiri belum lagi bergunting. Namun, yang afdalnya gunting 
rambut sendiri terlebih dahulu, kemudian barulah menggunting 


rambut orang lain. 


Dengan melalukan guntingan/cukuran ini, maka 
terlepaslah jemaah daripada segala pantang larang dalam ihram 


umrah. 

Bab 6 
Larangan Ketika Berihram 


Ka 

Larangan Ketika Berihram 


Secara umumnya, pantang larang dalam ihram umrah boleh 


dibahagikan kepada tiga kategori: 


1. Larangan yang dikhususkan bagi lelaki sahaja. 


2. Larangan yang dikhususkan bagi wanita sahaja. 


3. Larangan umum (lelaki dan wanita). 


Larangan Yang Dikhususkan Bagi Lelaki Sahaja 


1. Memakai pakaian bersarung/berjahit/bercantum seperti 


seluar, baju kemeja, stoking, kasut yang menutup jari-jari 


kaki dan tumit, kain pelekat, dan sebagainya. 


i. 


Seorang lelaki semasa dalam ihram haji atau umrah 
diharuskan melakukan perkara-perkara berikut tanpa 


wajib menyempurnakan Dam: 


Memakai kain pelekat dengan cara tidak disarungkan, 
walaupun kain pelekat tersebut bercantum antara dua 
penjurunya. 

Memakai kain tuala. 

Memakai kain pelekat lepas yang tidak bercantum 
antara dua penjurunya walaupun ada corak, berwarna- 
warni dan berbunga-bunga. 

Memakai tali pinggang, cincin, dan kaca mata. 
Memakai sepatu yang menampakkan jari-jari kaki dan 
mempunyai tali pengikat di atas tulang keting yang 


menampakkan tumit. 

ff Menutup kaki dengan kain ihram. 

g) Menyemat pin antara dua hujung penjuru kain ihram 
sebelah bawah, tetapi tidak dibenarkan bagi kain ihram 
di sebelah atas. 

hj) Bercawat dengan kain ihram yang tidak bersambung 

dan berjahit. 

i) Memakai lampin pakai buang bagi yang berpenyakit 

kencing tidak lawas. 

ii. Jika sekiranya seorang lelaki yang berada dalam ihram 
umrah memakai pakaian yang dilarang dalam kategori ini 
secara terlupa atau tidak sengaja, hendaklah dia 
menanggalkan pakaian tersebut dengan segera apabila dia 
ingat atau diberi ingat. 

” Perhatian: Dia tidak berdosa dan tidak dikenakan Dam, 
tetapi jika dia melengah-lengahkan dalam keadaan dia 
mampu berbuat demikian, maka dia berdosa dan 
dikenakan Dam (Takhyir dan Taqdir). 


Y Faedah: 


Dam Takhyir dan Taqdir boleh dipilih antara tiga perkara 
berikut: 


a) Menyembelih seekor kambing di Tanah Haram 
Makkah yang sah dibuat korban, atau; 

ii. 


a) 


b) 


Bersedekah kepada enam orang fakir miskin di Tanah 
Haram Makkah. Setiap seorang dua cupak makanan 
asasi Makkah, atau; 


Berpuasa tiga hari. 


Seorang lelaki yang berada dalam ihram haji atau umrah 
boleh memakai pakaian yang dilarang dalam kategori ini 
jika ada keperluan. Dia tidak berdosa akan tetapi 
diwajibkan ke atasnya membayar Dam (Takhyir dan 


Taqdir). Contohnya: 


Memakai sarung lutut (kee guard) yang dipakai secara 
bersarung untuk melegakan sakit lutut. Jika dipakai 
bandage secara dililit, kemudiannya disemat dengan pin 
atau sirap on, tidak mengapa dan tidak dikenakan Dam. 
Memakai kasut pada kaki yang sihat untuk 
mengimbangi kasut yang dipakai pada kaki palsu. 


2. Menutup kepala atau sebahagian daripadanya seperti 


songkok, kopiah, serban, kain ihram dan sebagainya. 


i. 


a) 
b) 


Cc) 


Seorang lelaki semasa dalam ihram haji atau umrah 
diharuskan melakukan perkara-perkara berikut tanpa 


wajib menyempurnakan Dam: 


Menggunakan payung. 
Berteduh di bawah pokok. 
Berteduh di bawah khemah. 


29 


ii. Jika sekiranya seorang lelaki yang berada di dalam ihram 
umrah memakai pakaian yang dilarang dalam kategori ini 
secara terlupa atau tidak sengaja, hendaklah dia 
menanggalkan pakaian tersebut dengan segera apabila dia 
ingat atau diberi ingat. 

” Perhatian: Dia tidak berdosa dan tidak dikenakan Dam, 
tetapi jika dia melengah-lengahkan dalam keadaan dia 
mampu berbuat demikian, maka dia berdosa dan 
dikenakan Dam (Takhyir dan Taqdir). 

Larangan Yang Dikhususkan Bagi Wanita Sahaja 


1. Menutup muka. 


i. 


iii. 


iV. 


Jika sekiranya seorang wanita yang berada dalam ihram 
haji atau umrah menutup mukanya dengan kain tudung 
secara lupa atau tidak sengaja, hendaklah dia 
menanggalkan pakaian tersebut daripada mukanya 
dengan segera apabila dia ingat atau diberi ingat. 

Dia tidak berdosa dan tidak dikenakan Dam, tetapi 
jika dia melengah-lengahkan dalam keadaan dia mampu 
berbuat demikian, maka dia berdosa dan dikenakan Dam 
(Takhyir dan Taqdir). 

Seorang wanita yang berada dalam ihram haji atau umrah 
dibenarkan memakai penutup hidung atau mulut (7:ask) 
kerana sesuatu keperluan. 

Perhatian: Akan tetapi, dia diwajibkan menyempurnakan 
Dam (Takhyir dan Taqdir) dan dia tidak berdosa. 
Seorang wanita yang berada dalam ihram umrah boleh 
menutup muka dan hidungnya dengan tangan untuk 
mengelakkan habuk daripada masuk ke dalam hidung dan 
mulutnya itu tanpa wajib menyempurnakan Dam. 

Orang lelaki dibolehkan menutup mukanya semasa dalam 
ihram umrah kerana larangan ini hanya dikhususkan bagi 


wanita sahaja. 

Larangan Umum (Lelaki dan Wanita) 


1. Memakai sarung tangan. 
Boleh melindungi tangan di sebalik kain tudung atau kain 


ihram. 


2. Memakai bau-bauan sama ada di badan, makanan, minuman, 
atau menghidunya ke dalam hidung. 

i.. Seseorang yang berada dalam ihram umrah boleh 
menggunakan: 

a) Ubat gigi, sabun mandi, dan syampu. 
bj) Minyak angin. 

” Perhatian: Walaupun bahan-bahan ini berbau wangi. 
Ini kerana penggunaannya adalah atas niat kebersihan, 
bukannya untuk berwangi-wangian. Namun, yang 
terbaik adalah ditinggalkan kerana keluar daripada 
khilaf. 

ii. Begitu juga dia boleh makan kek yang berperisa vanila dan 
minum air kotak teh wangi, kerana bahan pewangi yang 
digunakan itu adalah untuk menyedapkan makanan atau 
minuman tersebut sahaja, bukannya untuk berwangi- 
wangian. 

iti. Jika sekiranya seseorang yang berada dalam ihram umrah 
memakai atau menghidu bau-bauan wangi secara terlupa 
atau tidak sengaja, hendaklah dia menghilangkan kesan 
bau-bauan tersebut dengan segera apabila dia ingat atau 


diberi ingat. 

” Perhatian: Dia tidak berdosa dan tidak dikenakan Dam, 


tetapi jika dia melengah-lengahkan dalam keadaan dia 
mampu berbuat demikian, maka dia berdosa dan 
dikenakan Dam (Takhyir dan Taqdir). 

Jika seseorang yang sedang berada dalam ihram haji atau 
umrah dicalit atau disembur dengan minyak wangi pada 
badan atau pakaiannya tanpa kerelaannya, hendaklah dia 
menghilangkan kesan bau-bauan tersebut dengan segera. 
Perhatian: Dia tidak berdosa dan tidak dikenakan Dam, 
tetapi jika dia melengah-lengahkan dalam keadaan dia 
mampu berbuat demikian, maka dia berdosa dan 
dikenakan Dam (Takhyir dan Taqdir). 

Seseorang yang berada dalam ihram umrah hendaklah 
berhati-hati ketika mengucup Hajar al-Aswad. Ini kerana 
ditakuti Hajar al-Aswad dilumur dengan minyak wangi. 
Jika diketahui ianya dilumur dengan minyak wangi, haram 
ke atasnya mengucup Hajar al-Aswad itu. Jika dia 
mengucup Hajar al-Aswad dalam keadaan tidak 
mengetahui ia dilumur dengan minyak wangi, hendaklah 
dia menghilangkan kesan bau wangi tersebut dengan 
segera... Dia tidak berdosa dan tidak wajib 


menyempurnakan Dam. 


Jika dia tidak menghilangkan kesan bau wangi 
tersebut dengan segera, dia dikira berdosa dan dikenakan 
Dam (Takhyir dan Taqdir). 

vi. Memakai semula kain ihram yang disapu dengan minyak 
wangi setelah ia ditanggalkan daripada badan adalah 
haram dan dikenakan Dam (Takhyir dan Taqdir). 

vii. Kelambu Kaabah juga dilumur dengan minyak wangi. 

” Perhatian: Jemaah yang berada dalam ihram haji atau 
umrah hendaklah berhati-hati ketika merapatkan tubuh 
ke dinding Kaabah supaya tidak terlibat menikmati bau 
wangi tersebut. Dia hendaklah bersegera menjauhkan diri 
jika menghidu bau wangi. Dia tidak berdosa dan tidak 
dikenakan Dam. Jika dia tidak bersegera menjauhkan 
dirinya daripada kelambu Kaabah yang wangi itu dengan 
segera, dia dikira berdosa dan wajib menyempurnakan 
Dam (Takhyir dan Taqdir). 

viii. Wanita yang memakai tuala wangian (herba sahaja) adalah 
tidak berdosa dan tidak dikenakan Dam kerana tujuan 
pemakaiannya adalah untuk kesihatan, bukannya untuk 


berwangi-wangi. 


3. Memakai minyak di kepala, janggut, dan semua bulu-bulu 
muka selain daripada yang tumbuh di pipi dan di dahi. 

i. Jika sekiranya seseorang yang berada dalam ihram umrah 
memakai minyak pada bahagian tubuh yang tidak 
dibenarkan secara terlupa atau tidak sengaja, hendaklah 
dia menghilangkan kesan minyak tersebut dengan segera 


apabila dia ingat atau sedar atau diberi ingat. 

” Perhatian: Dia tidak berdosa dan tidak dikenakan Dam. 
Jika dia melengah-lengahkan dalam keadaan dia mampu 
berbuat demikian, maka dia berdosa dan dikenakan Dam 
(Takhyir dan Taqdir). 

ii. Memakai losen pelindung sinaran atau sinaran ultra ungu 
dibolehkan dengan syarat losen tersebut tiada wangian. 

Walaupun begitu, jemaah dinasihatkan berhati-hati 

supaya tidak menggunakan losen tersebut untuk 


kecantikan. Niatkan untuk kesihatan. 


4. Menanggalkan rambut atau bulu daripada mana-mana 
anggota badan. 

i. Jika sekiranya seorang yang berada dalam ihram umrah 
menanggalkan rambut atau bulu secara sengaja, tidak 
sengaja, atau terlupa, dia tetap dikenakan Dam (Takhyir 
dan Taqdir). 

” Perhatian: Tidak berdosa jika perkara ini berlaku secara 
tidak sengaja atau terlupa, tetapi berdosa jika dengan 
sengaja. 

ii. Jika seseorang yang berada dalam ihram umrah 
menggugurkan rambutnya dengan cara menggosok-gosok 
rambutnya ketika mandi atau mengambil air wuduk 
(walaupun rambutnya jenis mudah gugur), dia tetap wajib 
menyempurnakan Dam tetapi tidak berdosa. 

“ Masalah: Jika rambut tersebut gugur dengan sendiri, 


maka tidak dikenakan Dam. 

iii. Tidak dikenakan Dam ke atas orang yang berada dalam 
ihram umrah yang mendapati rambut atau bulu yang gugur 
atas tilam atau bantal ketika bangun daripada tidur. 

Begitu juga keadaannya bagi wanita yang mendapati 
rambut-rambut yang tertinggal dalam serkup tudung 
kepalanya ketika dia menanggalkan serkup kepala 


tersebut. 


5. Mengerat atau memotong kuku. 

i. Jika sekiranya seorang yang berada dalam ihram umrah 
mengerat atau memotong kuku secara sengaja, tidak 
sengaja, atau terlupa, dia tetap dikenakan Dam (Takhyir 
dan Taqdir). 

” Perhatian: Tidak berdosa jika perkara ini berlaku secara 
tidak sengaja atau terlupa. Tetapi berdosa jika dengan 
sengaja. 

ii. Jika kuku tertanggal sendiri, maka tidak dikenakan Dam. 

iii. Boleh mencabut kuku yang mengganggu keadaan jika 
sekiranya ia tidak dicabut, tanpa dikenakan Dam. 
Contohnya, kuku yang pecah akibat jari terkepit dengan 
sesuatu. 

iv. Harus mencabut kulit bibir, kaki, dan tangan yang 
mengelupas tanpa dikenakan Dam. 

6. Memotong, menebang, mengerat, atau mencabut pokok- 
pokok di Tanah Haram Makkah. 

” Perhatian: Pengharaman memotong, menebang, mengerat, 


atau mencabut pokok-pokok di Tanah Haram adalah 
berkait dengan pantang larang yang tidak boleh dilakukan 
dalam Tanah Haram itu sendiri, bukannya berkait dengan 


keadaan seseorang itu berada dalam ihram haji atau umrah. 


. Memburu binatang buruan darat yang halal dimakan atau 


membinasakannya di Tanah Halal atau Tanah Haram. 


L 


iii. 


Menangkap ikan yang hidup sama ada dalam kolam, 
sungai, atau laut tidak termasuk dalam larangan ini. 

Jika seseorang memijak seekor belalang hingga mati, 
walaupun secara tidak sengaja, dia tetap wajib 
menyempurnakan Dam menurut nilai belalang tersebut. 
Seseorang itu diharuskan membunuh nyamuk, lalat, dan 
labah-labah jika serangga-serangga tersebut 
mengganggunya tanpa dikenakan Dam. 

Binatang buruan yang dimiliki di Tanah Halal seperti 
burung tekukur, burung merpati, kijang, rusa, arnab, dan 
sebagainya wajib dilepaskan menurut pendapat 
muktamad Mazhab al-Syafit. Tetapi pendapat 
kebanyakan ahli fiqah, tidak wajib dilepaskan sekiranya 
binatang-binatang itu tidak ada bersamanya sewaktu 


berihram. 

8. Melakukan pendahuluan persetubuhan. 


i. 


iii. 


Tidak dikenakan Dam ke atas orang yang berada dalam 
ihram haji atau umrah yang keluar air maninya akibat 
melihat wanita atau menyentuhnya atau dilamun khayal. 
Suami isteri yang berada dalam ihram haji atau umrah 
boleh berpimpin tangan ketika melintas jalan. 

Tidak salah seorang suami atau isteri memeluk 
pasangannya yang sakit jika pelukan itu adalah pelukan 
kasih sayang, bukannya pelukan bersyahwat. 


9. Bersetubuh. 


10. Berkahwin, atau mengahwinkan, atau menerima wakil 


kahwin. 

Bab 7 
Kesimpulan Pergerakan Umrah 


Ka 

Kesimpulan Pergerakan Umrah 


1. Pertama sekali, perlulah mandi (sunat). Jika dia tidak mampu, 
maka bertayamumlah. 

2. Kemudian bagi lelaki, perlulah dia bebas daripada memakai 
pakaian yang berjahit dan hanya memakai Rida' dan Izar, 
dan tidak memakai kasut yang menutupi buku lali (wajib). 
Manakala bagi wanita, diharamkan baginya mengenakan 
pakaian yang menutupi muka dan tapak tangan. 

Disunatkan bagi para jemaah untuk solat sunat dua rakaat 
pada waktu yang bukan makruh, dan disunatkan juga untuk 
membaca pada rakaat pertama selepas al-Fatihah, surah al- 
Kafirun, dan pada rakaat kedua selepas al-Fatihah, surah al- 
Ikhlas. 

3. Ihram beserta niat (rukun) di Miqat Makani (wajib), beserta 
talbiah sehingga para jemaah melihat Kaabah (sunat). 

Y Faedah: Disunatkan untuk meninggikan suara ketika 
bertalbiah, sama ada ketika menaiki kenderaan, mendaki 
bukit, atau menuruni bukit, dan juga pertukaran keadaan 
siang dan malam. Disunatkan untuk meninggikan suara bagi 
lelaki. Manakala bagi perempuan, perlu memperlahankan 


suaranya. 

Lafaz talbiah: 
Pa BM a PA a 
D ni a 
Maksudnya: “Aku datang memenuhi panggilan- 
Mu ya Allah, aku datang memenuhi panggilan-Mu 
Tuhan yang tiada sekutu bagi-Mu, aku datang 
memenuhi panggilan-Mu. Sesungguhnya segala 
puji, nikmat, dan segenap kekuasaan adalah milik- 
Mu, Tuhan yang tiada sekutu bagi-Mu.” 

4. Tawaf sekitar Kaabah sebanyak tujuh kali pusingan dan 
dalam keadaan suci (rukun) yang dimulai dengan Hajar al- 
Aswad, dan disunatkan menyentuh Hajar al-Aswad dan 
mengucupnya atau isyarat dengan tangan di Rukun Yamani 
dan berdoa ketika berada di situ. 

5. Solat sunat dua rakaat di belakang Maqam Ibrahim a.s. 
(sunat) dan disunatkan juga untuk membaca pada rakaat 
pertama selepas al-Fatihah, surah al-Kafirun, dan pada 
rakaat kedua selepas al-Fatihah, surah al-Ikhlas. 

6. Sai antara Safa dan Marwah (rukun). 

7. Bercukur atau bergunting ketika di Marwah atau di mana- 


mana tempat (rukun). 


Selepas itu, para jemaah bertahallul daripada ihram maka 


berakhirlah umrahnya. 

Bab 8 
Tawaf Wada' 


Ka 


Tawaf Wada' 


Mengikut Mazhab al-Syafii, tawaf Wada (selamat tinggal) 
adalah wajib bagi orang yang ingin kembali ke kampung 
halaman atau keluar dari kota Makkah melebihi dua marhalah 
sebelum memulakan perjalanan meninggalkan kota suci 
Makkah. Jemaah wajib melakukan tawaf Wada dengan 
mengikuti syarat-syarat dan sunat-sunat tawaf yang telah 


disebutkan sebelum ini. 


Niatnya: 


ASA A an AA KA 
ag 

“Sahaja aku tawaf Baytullah al-Haram tujuh 

keliling tawaf Wada' kerana Allah Taala.” 


Tawaf Wada ini dilakukan selepas segala persiapan untuk 
pulang ke tanah air sudah dilakukan seperti beg-beg sudah 
dikemaskan, urusan membeli-belah sudah selesai, dan pelbagai 


lagi urusan. 


Wanita dalam haid dikecualikan daripada melakukan 
tawaf Wada ini. Cara yang sunat baginya untuk meninggalkan 
kota Makkah ialah pergi ke hadapan pintu Masjid al-Haram, 
memandang Kaabah dan melambai-lambai tangan dengan 


perasaan yang sayu. 

Melakukan tawaf Wada' ini terdapat sedikit perbezaan 


dengan tawaf umrah, iaitu: 


i. 


iii. 


* 


Memakai pakaian biasa dengan menutup aurat. Bukan 
memakai kain ihram. 

Tidak melakukan idtiba (membuka bahu sebelah kanan) 
bagi lelaki sebab jemaah memakai pakaian biasa. 

Tiada perbuatan berlari-lari anak bagi lelaki pada 
pusingan pertama, kedua, dan ketiga. 

Masalah: Jika wanita yang sedang berada dalam keadaan 
haid berniat ihram umrah, tetapi dia masih tidak dapat 
menyempurnakan kerja umrah kerana haid masih ada 
sehinggalah sampai waktu berangkat pulang, maka dia 
perlu bertahallul Ihsar untuk melepaskan dirinya daripada 


pantang larang ihram. Caranya: 


. Hendaklah menyembelih seekor kambing yang sah dibuat 


korban dan bergunting dengan niat Tahallul. 


. Daging kambing tersebut diagih-agihkan kepada fakir miskin 


tempatan (kota Makkah). 


Dengan ini, terlepaslah dirinya daripada segala pantang 


larang ihram. 


Jika umrah tersebut umrah wajib, maka wajib qada. Jika umrah 


tersebut umrah sunat, tak wajib qada. 

Bab 9 
Doa-Doa Umrah 


Ka 

Doa 1: Zikir Talbiah Haji dan Umrah 


Daripada Ibn Umar r.a., Rasulullah # bersabda: 


PR 


a a 


Maksudnya: “Hamba-Mu datang menyahut 
panggilan-Mu ya Allah. Hambamu datang 
menyahut panggilan-Mu. Hamba-Mu datang 
menyahut panggilan-Mu. Tuhan yang tiada sekutu 
bagi-Mu. Hamba-Mu datang menyahut panggilan- 
Mu. Sesungguhnya segala puji dan nikmat dan 
kerajaan adalah kepunyaan-Mu, tiada sekutu bagi- 
Mu.” 


Doa 2: Doa Ketika Melihat Kaabah 


Daripada Said bin al-Musayyib r.a. berkata ketika masuk ke 


dalam masjid dan memandang ke arah kiblat: 
pu Su da 


Maksudnya: “Ya Allah, Engkau sejahtera (daripada 
segala keaiban) dan daripada Engkau datangnya 
kesejahteraan, berikan kehormatan kepada kami 


wahai Tuhan kami, dengan kesejahteraan.” 


46 


Doa 3: Doa Semasa Mengucup Hajar al-Aswad 


1. Daripada Nafi bahawa 'Umar ketika mengucup Hajar al- 


Aswad berkata: 
SAN o 
Sa ja Da 


Maksudnya: “Dengan nama Allah, Allah Maha Besar.” 


2. Daripada 'Ubayd al-Muktib, daripada Ibrahim al-Nakhaii, 
beliau berkata ketika mengucup Hajar al-Aswad: 

Ta ea GI aa AN 

Maksudnya: “Tiada Tuhan melainkan Allah, Allah 

Maha Besar. Ya Allah, kami beriman dengan 


kitab-Mu dan sunnah Nabi-Mu #.” 


Doa 4: Doa antara Rukun Yamani dan Hajar al-Aswad 
Daripada 'Abdullah bin al-Sa'ib, beliau mendengar Nabi # 


bersabda antara Rukun Bani Jumah dan Rukun al-Aswad: 


D 


@ Can PARA SN ER Pn a A 
JI Se Sa ANI gg a SI WS j 


Maksudnya: “Wahai Tuhan kami, berilah kami 
kebaikan di dunia dan kebaikan di akhirat, dan 


peliharalah kami dari seksa api neraka.” 

Doa 5: Doa Semasa Tawaf 


Daripada Abu Syu'bah al-Bakri berkata: “Aku terpandang Ibn 
'Umar yang sedang bertawaf di Baitullah. Beliau berkata: 


P oz San ag Sa Yg Ai DA o d, Pa 
Sera Sana a Sa 
SIRI D 


SA 


Maksudnya: “Tiada Tuhan melainkan Allah yang Satu, 
tiada sekutu bagi-Nya, bagi-Nya kekuasaan dan bagi- 
Nya segala pujian, dan Dia berkuasa atas setiap 


perkara. “Beliau kemudian berdoa: 


a Bn nn GU GG 


ag 


Maksudnya: “Wahai Tuhan kami, berilah kami 
kebaikan di dunia dan kebaikan di akhirat, dan 


peliharalah kami dari seksa api neraka.” 


Apabila beliau telah beredar, aku bertanya: “Wahai Abu Abd 
al-Rahman, aku mendengar engkau menyebut begini dan 
begini? Beliau berkata: “Engkau mendengar aku 
menyebutnya?” Aku membalas: “Ya.” Beliau kemudiannya 
menjawab: “Itulah ia. Aku telah memuji Tuhanku, dan telah 
membuat penyaksian akan sebuah kesaksian yang benar. Aku 
juga telah memohon kepada-Nya kebaikan di dunia dan 
akhirat.” 


Aku menyukai setiap kali aku selari dengannya (iaitu Hajar al- 


Aswad), untuk bertakbir dan menyebut ketika berlari-lari anak: 

Bana GA 
Maksudnya: “Ya Allah, jadikanlah hajiku ini haji 
yang mabrur, dosa yang diampuni, dan sal yang 


diterima.” 


Dan pada pusingan tawaf keempat, membaca: 


a 


A a A 


# # 
Pe WE 
. 


Dan Au SEA 
Maksudnya: “Ya Allah, ampunilah, rahmatilah, 
ampunkanlah, apa-apa yang Engkau ketahui 
(tentang dosa kami). Dan Engkau ya Allah Maha 
Tinggi dan Maha Pemurah. Wahai Tuhan kami, 
berilah kami kebaikan di dunia dan kebaikan di 


akhirat, dan peliharalah kami dari seksa api neraka.” 


Doa 6: Doa Selepas Solat Sunat Tawaf 


Daripada Nafi, beliau berkata: “Setiap kali Ibn Umar r.a. datang 
untuk mengerjakan haji atau umrah, beliau akan bertawaf di 
Baitullah dan solat dua rakaat. Duduknya (selepas itu) lebih 
lama daripada berdiri sambil memuji Tuhannya dan satu 
perkara, semasa telah selesai solat, beliau menyebut di antara 
Safa dan Marwah: 

Su Da a D a 
C Dn EG A BW Dera Si KAN a 
ea UI Kid a An Kena sej 
Era Is GG Ga D KAN KA 
Ja SR SAN SS Gi 
A - 

ar si Bara 3; Aa MURAI 
SEA A SA a 

SURAA 
Maksudnya: “Ya Allah, jagalah aku dengan agama- 
Mu, dan ketaatan kepada Rasul-Mu #, Ya Allah, 
jauhkan aku dari batasan-Mu. Ya Allah, jadikanlah 
aku termasuk dalam kalangan mereka yang 
mencintai-Mu,  malaikat-malaikat-Mu,  Rasul- 
rasul-Mu, dan hamba-hamba-Mu yang soleh. Ya 
Allah, jadikanlah aku dalam kalangan yang 
dicintai-Mu, malaikat-malaikat-Mu, Rasul-rasul- 


Mu, dan hamba-hamba-Mu yang soleh. 


Ya Allah berikanlah aku yang terbaik yang Engkau 
berikan kepada hamba-hamba-Mu yang soleh di 
dunia dan akhirat. Ya Allah, permudahkanlah 
bagiku, dan jauhkan aku daripada kesulitan, dan 
ampunilah aku di akhirat dan juga di dunia. Ya 
Allah, izinkanlah aku untuk memenuhi perjanjian- 


Mu yang telah Engkau janjikan kepadaku. Ya Allah, 

jadikanlah aku termasuk dalam kalangan 
pemimpin orang-orang yang bertakwa, dan 
jadikanlah aku termasuk orang-orang yang 
mewarisi syurga yang penuh kenikmatan, dan 


ampunilah dosaku pada hari kiamat.” 


Doa 7: Doa Ketika Menaiki Safa dan Marwah 


Daripada Jabir bin 'Abdullah r.a., beliau berkata: “Aku 
mendengar Rasulullah # ketika keluar daripada masjid untuk 
menuju ke Safa, baginda bersabda: “Kita akan mulakan dengan 
apa yang Allah mulakan.” Maka Baginda memulakan dengan 


Safa dan membaca: 
MA a 
Maksudnya: “Sesungguhnya Safa dan Marwah itu 


ialah sebahagian daripada Syiar (lambang) agama 
Allah.” 


Dan apabila baginda berdiri di atas Safa, baginda akan bertakbir 
tiga kali dan bersabda: 


ga U9 DAR P. 


BERUSIA 


SAN Ga a a AN NI IN JG BS 

Maksudnya: “Tiada Tuhan selain Allah Yang Maha 
Esa, tiada sekutu bagi-Nya, bagi-Nya kerajaan dan 
bagi-Nya pujian, dan Dia Maha Kuasa atas segala 
sesuatu. "Tiada Tuhan selain Allah, Dia menepati 
janji-Nya, menjadikan hamba-Nya menang, dan 


mengalahkan golongan sendirian.” 


Kemudian baginda mengulangi ucapan ini tiga kali, turun dari 
Safa, berjalan sehingga kakinya tertanam di dasar lembah, 
menjalankan sa1 sehingga baginda berusaha untuk keluar dari 


situ (selesai). 


Doa 8: Doa di Safa 


Daripada Nafi r.a., bahawa beliau mendengar Abdullah bin 


'Umar r.a. berdoa ketika beliau berada di Safa dengan katanya: 


- 
SR a a A 


Semai D a D 


Bs a BA D a 
A a A A 

Sea a us Oi ak a AN Mara 

a 


P 
os 


Lu aa 3| 


Sa Pen A 

Sea PAS nu BMA 
Maksudnya: “Ya Allah, Engkau berfirman: “Berdoalah 
kamu kepada-Ku nescaya Aku perkenankan doa 
permohonan kamu.” Dan Engkau tidak memungkiri 
janji. Aku memohon kepada-Mu sebagaimana Engkau 
telah memberi petunjuk kepadaku kepada Islam, 
Janganlah Engkau mencabutnya daripada-Ku hingga 
kematianku dalam keadaan aku seorang Muslim. Ya 
Allah, jagalah aku dengan agama-Mu, dan ketaatan 
kepada-Mu, kepada Rasul-Mu, dan jauhkanlah aku 
dari batasan-Mu. Ya Allah jadikanlah kami mencintai- 
Mu, dan mencintai malaikat-malaikat-Mu, dan Nabi- 
nabi-Mu, dan Rasul-rasul-Mu, dan mencintai hamba- 
hamba-Mu yang soleh. Mudahkanlah bagi kami untuk 
sebarang kemudahan, dan jauhilah kami, dan 
jauhkanlah sebarang kesusahan. Ampunilah kami di 
akhirat dan dunia, dan jadikanlah kami termasuk 
pemimpin orang-orang yang bertakwa. Ya Allah, 
hidupkanlah aku menurut sunnah Nabi-Mu #, dan 
matikanlah aku dalam agamanya, dan lindungilah aku 


dari ujian-ujian yang menyesatkan.” 

Doa 9: Doa dalam Sa 1antara Safa dan Marwah 


1. Daripada 'Abdullah bin Mas'ud r.a., beliau turun daripada 
Safa dan berkata: 


A 


ASA er 


Maksudnya: “Tuhan, ampunilah dan kasihilah. 
Sesungguhnya Engkau adalah Maha Perkasa lagi 


Maha Mulia.” 


2. Daripada Abu Ishaq r.h., beliau berkata: “Aku mendengar Ibn 
'Umar berkata antara Safa dan Marwah: 
NA 


Maksudnya: “Tuhan, ampunilah dan kasihilah. 
Sesungguhnya Engkau adalah Maha Perkasa lagi 


Maha Mulia.” 


Doa 10: Doa Meninggalkan Kota Madinah 
USA Id D I. Sea Is BAN KAN 
du a SG a da ; a a an 
SAGA GA 


Maksudnya: “Ya Allah, jangan jadikan ini akhir 
kesempatan pertemuanku dengan Tanah Haram 
Rasul-Mu. Mudahkanlah aku untuk kembali kepada 
dua tanah suci ini (Makkah dan Madinah) dengan 

mudah dan ringan dengan anugerah dan kemurahan- 
Mu. Anugerahkanlah aku keampunan dan afiat di 
dunia dan akhirat. Dan kembalikanlah kami ke tanah 
air kami dalam keadaan selamat, meraih banyak 
pahala, dan aman.” 


Doa 11: Doa Meninggalkan Kota Makkah 
Aa a SI a D 


ig z * KS gg Pe T 
PN # Me D aa .* M * D D 
SA Da a Da DSA In 


gn Sa ya Z Pa A PER pg Si 


Ia da YM 

P Te So ya LAA 5 Pn * a a 
5 Yg a NS D Ja A D Ga SIS 
a Bi ER o MEI PR D 
Sa SI dai ar a IS a 


La 


2? ST P Ka D - Z SA mz - SE . 
Senu a a A A 


Maksudnya: “Ya Allah, Baitullah ini rumah-Mu, 
hamba ini hamba-Mu, anak kepada hamba lelaki-Mu 
dan hamba perempuan-Mu. Engkau “telah 
membawaku di atas ciptaan-Mu yang telah Engkau 
mudahkan buatku, sehinggalah Engkau 
memperjalankan aku di negeri-negeri-Mu. Engkau 
juga telah sampaikan kepadaku dengan nikmat-Mu, 
sehinggalah Engkau membantu aku 
menyempurnakan ibadat-Mu. Andai Engkau reda 


akan daku, tambahkanlah redamu akan daku. Andai 

tidak, maka redailah daku bermula sekarang sebelum 
rumahku menjauhi rumah-Mu. Ini adalah saat 
pemergianku andai Engkau izinkan buatku, tanpa 
aku menggantikan-Mu dan rumah-Mu, bukan juga 
dengan benci kepada-Mu dan rumah-Mu. Ya Allah, 
pasangkanlah kesihatan pada tubuhku dan 
keselamatan buat agamaku, perelokkanlah tempat 
kembaliku, rezekikanlah bagiku ketaatan kepada-Mu 
selama mana Engkau sisakan aku, serta 
himpunkanlah buatku kebaikan akhirat dan dunia. 
Sesungguhnya Engkau Maha Berkuasa atas segala 


sesuatu.” 

Penutup 


9X P P ge N 9X o 
Sui Ke a Suan 
a ” 


Telah selesai risalah yang begitu ringkas ini dengan taufik dan 
hidayah dari Allah Taala. 


Semoga ianya bermanfaat buat sekalian yang 
membacanya. Sekiranya terdapat kesilapan, saya dengan 


merendah diri memohon teguran dari semua. 


MAKI , 


Sa Bi an 


# 


Muhammad Aiman Ghazah Al-Payangi 
14 Januari 2020 

